text: Fartsyndere på vandet fik bøder
  12 august 2013 kl. 12.31
  14 ejere af speedbåde fik bøder i weekenden, fordi de sejlede for hurtigt i Lillebælt.
  En sejlende politipatrulje stoppede 14 speedbåde i weekenden i Lillebælt.
  Man må ikke sejle hurtigt indenfor 300 meter fra kysten, og det gjorde de 14 speedbåde. Det udløser en fartbøde.
  - Hen over sommeren har vi foretaget en række kontroller af sejladsen i farvandet omkring Fredericia og Middelfart, og der er blevet sendt bødeforlæg til mange fritidssejlere i sommer, hvor aktiviteten på havet har været stor, siger vicepolitikommisær Niels Jensen til Fredericia Dagblad.
  Udover de 17 fartbøder blev der givet 19 påtaler til fritidssejlere, der overtrådte færdselsreglerne til søs, skriver avisen.
  